འཇང་བ་རྣམས་ལ་རང་གི་སྐད་དང་ཡི་གེ་ཆོས་ལུགས་ཡོད།རང་ཅག་བོད་པ་དང་འཇང་རིགས་གཉིས་རིགས་རྒྱུད་མཆེད་ཁུངས་ཐད་ནས་འབྲེལ་བ་ཡོད་པས།གོམས་གཤིས་དང་རིག་གནས།སྐད་བརྡ་སོགས་ནས་འདྲ་ས་མང་དུ་ཡོད་པར་བཤད།འཇང་རིགས་ཀྱི་གནའ་བོའི་སྲོལ་རྒྱུན་གྱི་རིག་གནས་ནི་ཞེས་འབོད་པ་དེ་ཡིན་ལ།འདི་ནི་བོད་ཀྱི་གནའ་བོའི་བོད་ཀྱི་སྲིད་པ་བོན་གྱི་སྟོན་པ་གཤེན་རབ་མི་བོ་ཆེའི་རིང་ལུགས་ཡུལ་འདིར་དར་བ་ལ།ཡུལ་འདིའི་རིག་གནས་ཀྱི་གྲུབ་ཆ་གཙོ་བོ་ཞིག་ཏུ་གྱུར་བ་དེང་སྟོན་པའི་རིག་གནསཞེས་གྲགས་པ་འདི་ཡིན་པར་བཤད།འཇང་རིགས་ཀྱི་ཡི་གེ་ལ་སྟོན་པའི་ཡི་གེ་ཞེས་འབོད།གནའ་བོའི་འདྲ་གཟུགས་ཡི་གེ་སྟེ་བརྗོད་རྒྱུའི་དངོས་པོ་དེའི་རྣམ་པ་གཟུགས་སུ་བྲིས་ནས་རིམ་གྱིས་ཡི་གེ་རུ་ཆགས་པ་ཡིན་འདུགཁོང་ཚོའི་རིག་གནས་དེ་གནའ་བོའི་སྟོན་པ་གཤེན་རབ་ཀྱི་ཆོས་ལུགས་དང་འབྲེལ་བ་ཡོད་ན།སྟོན་པའི་ཡི་གེ་ཟེར་བ་འདི་ཡང་རང་ཅག་གི་གནའ་བོའི་ཞང་ཞུང་སྤུངས་ཡིག་ཏུ་གྲགས་པ་ལ་འབྲེལ་བ་ཨེ་ཡོད་སྙམ་པ་བྱུང་།